98/579/EY: Komission päätös, tehty 7 päivänä lokakuuta 1998, DIP Electronics Ltd:n tekemästä hakemuksesta, joka koskee tiettyjen Japanista peräisin olevien DRAMien tuonnissa kannettavien polkumyyntitullien palauttamista (tiedoksiannettu numerolla K(1998) 2966) (Ainoastaan englanninkielinen teksti on todistusvoimainen)



Virallinen lehti nro L 279 , 16/10/1998 s. 0047 - 0048



KOMISSION PÄÄTÖS, tehty 7 päivänä lokakuuta 1998, DIP Electronics Ltd:n tekemästä hakemuksesta, joka koskee tiettyjen Japanista peräisin olevien DRAMien tuonnissa kannettavien polkumyyntitullien palauttamista (tiedoksiannettu numerolla K(1998) 2966) (Ainoastaan englanninkielinen teksti on todistusvoimainen) (98/579/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnistä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 905/98 (2), ja erityisesti sen 11 artiklan 8 kohdan, kuultuaan neuvoa-antavaa komiteaa, katsoo, että A. MENETTELY (1) Neuvoston asetuksella (ETY) N:o 2112/90 (3) otettiin käyttöön lopullinen polkumyyntitulli tiettyjen Japanista peräisin olevien elektronisten mikropiirien, niin sanottujen DRAMien (dynamic random access memories), tuonnissa. Jäännöstullin määräksi vahvistettiin 60 prosenttia. (2) DIP Electronics Ltd, jäljempänä "hakija", jätti 13 päivänä heinäkuuta 1995 hakemuksen Japanista peräisin olevien DRAMien tuonnissa kannettavien, määrältään [ . . . ] (4) Englannin punnan suuruisten polkumyyntitullien palauttamiseksi. Hakijan mukaan DRAMeihin, joista polkumyyntitulleja kannettiin, sovellettavat polkumyyntimarginaalit olivat huomattavasti matalammat kuin asetuksessa (ETY) N:o 2112/90 säädetty 60 prosentin jäännöstulli. Hakemukseen ei kuitenkaan sisältynyt minkäänlaista todistetta siitä, että palautettavaksi pyydetyt tullit olisi maksettu. Hakijalle ilmoitettiin, että asetuksen (EY) N:o 384/96 11 artiklan 8 kohdassa annettujen palautushakemusten tutkimusta koskevien säännösten mukaisesti hakemusta ei voida hyväksyä, koska siihen ei sisältynyt todistetta siitä, että palautettavaksi pyydetyt polkumyyntitullit olisi maksettu. Hakija ilmoitti vastauksessaan, ettei se huonosta rahoitustilanteestaan johtuen pysty maksamaan vaadittavia polkumyyntitulleja. Hakijalle annettiin toinen tilaisuus maksaa polkumyyntitullit, mitä se ei tehnyt. (3) Elokuun 13 päivänä 1997 hakija ilmoitti komissiolle, että DIP Electronics Ltd aikoo siirtää liiketoimintansa maksukyvyttömyysmenettelyn selvittäjän hoidettavaksi. Sittemmin komissiolle ilmoitettiin, että hakija oli 19 päivänä elokuuta 1997 suostunut velkojaan asettamaan selvitystilaan. (4) Hakijaa edustaneelle selvitysmiehelle ilmoitettiin olennaiset tosiasiat ja huomiot, joiden perusteella hakemus oli tarkoitus hylätä. Selvitysmies ei tehnyt asiassa huomautuksia. B. HYVÄKSYTTÄVYYS (5) On voitu osoittaa, ettei hakija ole maksanut palautettavaksi pyytämiään polkumyyntitulleja. Koska polkumyyntitullien suorittaminen on yksi palautushakemuksen hyväksyttävyyden perusedellytys, hakemus on syytä hylätä, ON TEHNYT TÄMÄN PÄÄTÖKSEN: 1 artikla DIP Electronics Ltd:n hakemus yhteensä [ . . . ] Englannin punnan suuruisen määrän palauttamiseksi hylätään. 2 artikla Tämä päätös on osoitettu Yhdistyneelle kuningaskunnalle ja DIP Electronics Ltd:lle, Sheraton House, Castle Park, Cambridge, CB3 0AX. Tehty Brysselissä 7 päivänä lokakuuta 1998. Komission puolesta Leon BRITTAN Varapuheenjohtaja (1) EYVL L 56, 6.3.1996, s. 1 (2) EYVL L 128, 30.4.1998, s. 18 (3) EYVL L 193, 25.7.1990, s. 1 (4) Liikesalaisuus.